**Kuorsalo-Seuran johtokunnan kokous sunnuntaina 6.9.2020 klo 10.00**

**Paikka: Kuorsalo Seurantalo**

Läsnä: Hanna Saarniaho puheenjohtaja

Martti Mäkelä sihteeri

Anna Kiilavuori

Risto Tarvainen

Raimo Korjus

***1§ Kokouksen avaus***

Puheenjohtaja avasi kokouksen.

***2§ Edellisten kokouksien pöytäkirjat***

Edellisen kokousten 5/2020 pöytäkirjaan korjaus ”Metapin omistajuus Kuorsalo-Seuran arkistosta löytyvistä papereista”. Pöytäkirja hyväksyttiin.

***3§ Puhvetin pito hirvipeijaisissa 19.9.***

Päätettiin ettei Kuorsalo-seura pidä puhvettia 19.9.2020, varasto myydään.

***4§ Korona-avustuksen hakeminen***

Haetaan Opetus- ja kulttuuriministeriön seurantalomaisessa käytössä olevia taloja ylläpitävien yhteisöjen ja säätiöiden tukemiseen koronapandemian aiheuttamassa tilanteessa myöntämää Korona-avustusta, koska myyntimme on laskenut noin 3000 eurolla viime vuodesta ~~ja~~ kiinteiden kustannusten pysyessä saman suuruisina. Risto Tarvainen.

***5§ Kotiseututyön pronssisen ansiomerkin hakeminen***

Harri ja Outi Nopaselle haetaan Kotiseutuliiton pronssinen ansiomerkki. Hanna Saarniaho täyttää hakemuksen ja hoitaa hakemuksen eteenpäin Kotiseutuliitolle yhdessä Marja Vasaran kanssa.

***6§ Muut asiat***

Hanna Saarniaho kouluttautuu Anniskelupassikoetta varten, ja osallistuu siihen talven 2020-2021 aikana. Selvitetään myös jonkun toisen Seuran jäsenen halukkuutta suorittaa anniskelupassi Kuorsalo-Seuran kustannuksella.  Hanna Saarniaho.

Museotoimikunnan kokous 16.8.2020 pidettiin seurantalolla. Kokoukseen osallistui Kuorsalo-Seuran johtokunnan edustajina Marja Vasara ja Hanna Saarniaho. Hyväksyttiin museotoimikunnan ehdotus, että toimikunta esittää jäseniä johtokunnalle jonka jälkeen johtokunta käsittelee esityksen omassa kokouksessaan.

Juhani Korhosen Museomäen projektiin osallistunut Anna Kiilavuori kertoi projektin tämän hetkisestä tilanteesta. Museomäen avajaiset ovat kesäkaudella vuonna 2021. Juhani Korhonen on kertonut Kiilavuorelle, että koulun tiloissa olevista Kuorsalo-Seuran omistuksessa olevista materiaaleista (hyllyt ja kaapit, opetustaulut, oppikirjat, yms opetusmateriaali) ei ole tehty vuokrasopimusta. Päätettiin antaa museotoimikunnalle tehtäväksi järjestää tavaroiden luettelointi, jonka jälkeen Kuorsalo-Seura tekee tavaroiden vuokrasopimuksen Juhani Korhosen kanssa. Hanna Saarniaho

Keskusteltiin Kuorsalo-seuran arkiston säilyttämisestä ja julkaisemisesta elektronisesti. Uudet pöytäkirjat julkaistaan netissä ja osa vanhoistakin aineistoista voisi skannata ja liittää nettisivujen osaksi. Myös julkisesti näytettävät valokuvat ja muut aineistot voisi liittää nettisivuihin.

Keskusteltiin mahdollisuuksista aktivoida jäsenkuntaa ensi vuonna, ja esimerkkeinä mainittiin tietovisat, Linna-peli, lasten jalkapallopelit, lautapelit sekä jotain tapahtumaa myös Lerviikkiin.

Kuultiin, että Risto Tarvainen on ollut yhteydessä Haminan Seurakuntaan ja pyytänyt Seurakunnalta tiedotetta laitettavaksi nettisivuille/sähköpostijakeluun/hautuumaan ilmoitustaululle koskien ilmoitusvelvollisuutta Kuorsaloon tehdyistä hautauksista. On mahdollista, että Kuorsalon hautuumaalle on haudattu uurnia ilmoittamatta siitä Seurakunnalle, joka pitää kirjaa hautauksista. Seurakunta selvittää asiaa ja ottaa tarvittaessa yhteyttä Kuorsalo-Seuraan.

***5§ Seuraava kokous***

Seuraava kokous sovittiin pidettäväksi vuoden 2021 alussa.

***6§ Kokouksen päätös***

Puheenjohtaja päätti kokouksen kello 13:15.

Kokouksen vakuudeksi

Hanna Saarniaho Martti Mäkelä

puheenjohtaja sihteeri

(LIITE 1: Museotoimikunnan kokousmuistio 16.8.2020)